CELEX: 32022D0753
Language: lv
Date: 2022-05-16 00:00:00
Title: Padomes Lēmums (KĀDP) 2022/753 (2022. gada 16. maijs), ar kuru groza Lēmumu (KĀDP) 2019/938, ar ko atbalsta uzticības veicināšanas procesu, lai Tuvajos Austrumos izveidotu zonu, kura ir brīva no kodolieročiem un visiem citiem masu iznīcināšanas ieročiem

17.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 138/15
               
            
         PADOMES LĒMUMS (KĀDP) 2022/753
         (2022. gada 16. maijs),
         ar kuru groza Lēmumu (KĀDP) 2019/938, ar ko atbalsta uzticības veicināšanas procesu, lai Tuvajos Austrumos izveidotu zonu, kura ir brīva no kodolieročiem un visiem citiem masu iznīcināšanas ieročiem
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2019. gada 6. jūnijā pieņēma Lēmumu (KĀDP) 2019/938 (1).
                  
               
                     (2)
                  
                  
                     Lēmumā (KĀDP) 2019/938 bija paredzēts 36 mēnešu laikposms, lai pēc lēmuma 3. panta 3. punktā minētā finansēšanas nolīguma noslēgšanas dienas īstenotu lēmuma 1. pantā minētās darbības.
                  
               
                     (3)
                  
                  
                     Īstenošanas partneris – Apvienoto Nāciju Organizācijas Atbruņošanās pētniecības institūts – lūdza pagarināt minēto īstenošanas laikposmu par 12 mēnešiem, proti, līdz 2023. gada 10. jūlijam, ņemot vērā to, ka Covid-19 pandēmijas ietekmes dēļ ir aizkavējusies Lēmumā (KĀDP) 2019/938 paredzēto projektu pasākumu īstenošana.
                  
               
                     (4)
                  
                  
                     Lēmuma (KĀDP) 2019/938 1. pantā minēto darbību turpināšanai līdz 2023. gada 10. jūlijam nav nekādas ietekmes attiecībā uz finanšu resursiem līdz 2023. gada 10. jūlijam.
                  
               
                     (5)
                  
                  
                     Būtu attiecīgi jāgroza Lēmums (KĀDP) 2019/938,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2019/938 5. panta 2. punktu aizstāj ar šādu:
            
               
                  “2.   Tas zaudē spēku 2023. gada 10. jūlijā.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 16. maijā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums (KĀDP) 2019/938 (2019. gada 6. jūnijs), ar ko atbalsta uzticības veicināšanas procesu, lai Tuvajos Austrumos izveidotu zonu, kura ir brīva no kodolieročiem un visiem citiem masu iznīcināšanas ieročiem (OV L 149, 7.6.2019., 63. lpp.).